David Dennis

(VAUHTI) Kolme miestä kävelee ripeästi ympyrää Keskon pääkonttorin edessä. He ovat kaikki pukeutuneet leveisiin, vanhanaikaisiin aurinkolaseihin ja liekkikuvioisiin pipoihin. Askeleet eivät ole välttämättä vakaita, mutta niiden rytmi on kiivas.Jokainen kolmikosta kantaa kädessään kylttiä, joihin on vähemmän vakain käsin spreijattu iskulauseita. ”Natsit, Siwa takaisin” lukee ensimmäisessä ja ”Karjala takaisin tasku kerrallaan” toisessa. Kolmanteen on piirretty kirkkovene, väärinpäin oleva hämähäkki tai joku muu anatomisesti epätarkka kiertoilmaus sille, että oikean naisen vaginalta kuva ei ainakaan näytä.Miehet ovat kokoontuneet vastustamaan Suomen lähikaupan myymistä Keskolle. Ennen kaikkea mielenosoittajia sapettaa tuleva Siwojen muuttaminen K-kaupoiksi.”Meille kyse on tietenkin elinkeinosta, mutta tätä pitää miettiä myös osana katovaa kansanperinnettä. Joku K-Marketin ryöstö herättää aika vähän tuntemuksia, se on vähän kuin Neumann soittamassa uusia biisejä”, kylttiä kantanutkertoi pälyillen.Mielenosoitukseen oli saapunut odotettua vähemmän osallistujia, mikä harmitti porukan puuhamiehenä toiminutta”Pete ja Musu feidasivat just ennen kuin piti lähteä. Jasballa ja Pakella oli jotain ihme säätöä. Kimi soitti ja sanoi, että stevarit hakkas sen eilen eikä se pääse, mutta mä kuulin sen muijalta, että oikeesti se oli sammunut junaan ja herännyt Vihannista. Vähän kyllä harmittaa, ettei kavereihin voi luottaa”, Tsoni totesi Lehden toimittajan nauhuria kiinnostuneesti katsellen.Tsonin mukaan kyse on paitsi kansanperinteestä myös kansanterveydestä. Siwojen poistuminen saattaa vaikuttaa negatiivisesti juuri sen ihmisryhmän liikkumiseen, joka sitä eniten kaipaa.”Harvoin tulee otettua juoksuaskelia muulloin kuin Siwasta poistuessa”, Tsoni myöntää.Mutta miksi kolmikko on liikkeellä vasta nyt, kun Kilpailu- ja kuluttajavirastokin hyväksyi kaupan jo huhtikuussa?”No tässä nyt on kaikenlaista ollut. Kai sullakin on joskus käynyt niin, että et laiskuuttasi ole saanut tehtyä uutista ajoissa valmiiksi ja sitten se pitää naamioida joksikin lässyksi feature-paskaksi, kun ei sitä kehtaa enää oikeaksi uutiseksikaan naamioida”, Apa kysyy sielua viiltävästi.